Machu-Picchu: la ciutat sagrada dels inques\nMachu-Picchu FOTO Allard Schmidt\nDurant els més de cent anys que han passat des que es va redescobrir el Machu-Picchu, s'han dut a terme múltiples tasques d'excavació, restauració arqueològica i conservació per tal de conèixer l'indret i gestionar adequadament no només el jaciment, sinó també el seu entorn natural. L'exposició 'Machu-Picchu, ciutat sagrada dels inques' té com a objectiu difondre la riquesa d'aquesta meravella del món i Patrimoni Cultural de la Humanitat per la Unesco. A més, els seus impulsors busquen sensibilitzar la població sobre la vulnerabilitat del conjunt i la necessitat de seguir unes pautes per a la conservació del santuari històric.\nLa mostra presenta la col·lecció de material precolombí del Museu d'Arqueologia de Catalunya i una col·lecció de material cedida per l'Instituto de los Andes, i està dividida en quatre àmbits: el medi natural, marcat per una alçada de més de 4.000 metres sobre el nivell del mar; l'entorn cultural, des de la cultura inca fins a l'imperi del Tahuantinsuyo; la ciutat de Machu-Picchu, redescoberta l'any 1911 per un professor de la Universitat de Yale, i una última part dedicada a les troballes exposades actualment a la Casa Concha de Cuzco.\nDes de la seva inauguració, l'exposició ha rebut més de 10.000 visitants, per això el museu la prolongarà fins al 14 de setembre.


La sanitat pública, el millor recurs contra el càncer\n29/11/2017 - 09:31h\nRecentment l’IVO (Institut Valencià d’Oncologia), entitat privada que sens dubte ha fet serveis valuosos als pacients valencians al llarg del temps, ha emès algunes afirmacions que només es poden qualificar de propaganda interessada. És sens dubte el que fa l’IVO –propaganda interessada- quan difon a través de la seua pàgina web, i repleguen determinats mitjans de comunicació, que “es el único centro que realiza una atención integral del paciente con cáncer de la Comunidad Valenciana”.\nAquesta és una informació no errònia, sinó totalment falsa, perquè en tots els hospitals públics del País Valencià, des que es feren les transferències en matèria de sanitat en la dècada de 1980, es desenvoluparen els serveis d’oncologia mèdica. El 1988 s’encetà el que es va conèixer com el primer Pla Càncer. Es tractava d’oferir una assistència oncològica integral i de qualitat posant les persones en el centre d’atenció i garantint l’accessibilitat als recursos en tot el territori, independentment del lloc de residència. Actualment la valenciana és una de les comunitats autònomes que disposa d’una atenció als malalts de càncer més completa tant pel que fa a prevenció, diagnòstic precoç, assistència infantil i d’adults, cures pal·liatives, unitats d’hospitalització a domicili, així com en investigació.\nA més a més, els hospitals terciaris de la xarxa pública disposen de la tecnologia més avançada.\nAls hospitals de primer nivell, comarcals o de departament, igualment s'hi tracten pacients oncològics, i només per a algunes teràpies específiques s’ha de recórrer al suport dels hospitals terciaris amb els quals existeix la necessària coordinació.\nVist tot això, que és la pura realitat a l’abast de qualsevol persona informada, podem concloure que no és ètic difondre a la societat, i especialment a pacients amb greus problemes de salut, missatges que generen dubtes pel que fa a la qualitat de l'assistència sanitària que reben als centres públics.\nAquest tipus d’arguments o de falses informacions són inacceptables i revelen, a banda d’una manca preocupant de principis ètics, una actitud de falsejament de la realitat que només pot obeir a interessos crematístics d'una entitat privada amb ànim de lucre.\nEn aquesta nova etapa del poble valencià, superada una època d’abús i corrupció a gran escala, cal dir alt i clar que l’exigència d’ètica, transparència, credibilitat i bones pràctiques ens obliga a tots, també a les entitats privades i als continguts difosos a través de les webs, els mitjans de comunicació i les xarxes socials.\nAlfons C. Polo és metge i president d'Acdesa-PV.


Arriba la 4ª Mitja de Cambrils amb 2200 runners que ompliran els carrers de la Vila — Ajuntament de Cambrils\nEsteu aquí: Inici / Cambrils / Ajuntament / Comunicació / Arriba la 4ª Mitja de Cambrils amb 2200 runners que ompliran els carrers de la Vila\nPresentació de la Mitja Marató\nCambrils torna a ser la seu del Campionat de Catalunya Universitari a la "Mitja Marató"\nL' atleta català i campió d’Espanya en Mitja Marató Jaume Leiva (Runnersworld Tarragona) serà el principal reclam de la 4ª edició de la Mitja de Cambrils\nLa prova compta ja amb mes de 1.500 atletes inscrits i es tancarà en arribar als 2200, a través de la pàgina web www.mitjadecambrils.com. Participaran atletes arribats de tots els punts de la geografia espanyola. Ciutats com Madrid, Barcelona, Saragossa, Huesca, Teruel, Pamplona, València, Andorra o Lleida, a més de Tarragona, estaran representades en aquesta cita esportiva. Les característiques del circuit, molt ràpid i cent per cent pla, permetrà als participants lluitar per millorar les seves marques personals.\nA banda de la Mitja Marató, l'organització aposta per un circuit paral lel de 10 quilòmetres en la categoria de mig fons. El traçat transcorrerà per la mateixa zona que la Mitja Marató. Els atletes que participin a la Mitja recorreran 21 quilòmetres i 97 metres, un total de dues voltes al traçat preparat, dividit en dos trams, un de 10 quilòmetres i l'últim d'11 quilòmetres i 97 metres. Per la seva banda, els migfondistes que acudeixin a Cambrils, únicamente hauran de completar la primera part del recorregut (10 quilòmetres).\nA més d'aquestes dues proves, es disputarà en aquesta localitat tarragonina el Campionat de Catalunya Universitari. Aquesta cita, sumada a les anteriors, posarà a Cambrils en la primera línia del running.\nJaume Leiva, el principal atractiu\nL'organització de l'esdeveniment, Running Solutions SL (empresa dedicada a la gestió d'esdeveniments esportius), ha aconseguit finalment comptar amb la participació en la prova de Jaume Leiva (campió d’Espanya en Mitja Marató), que es convertirà en un dels principals atractius d'aquesta cita esportiva.\nTots els participants seran obsequiats amb una samarreta tècnica ASICS, signatura esportiva que col.labora amb la prova. També, rebran un val 2x1, per gaudir de l' Aquum SPA de la Pineda. I un obsequi, en aquest cas el corresponent trofeu, als tres primers classificats de les diferents categories.


Guesthouse Lenjeri Mestia Geòrgia - Ofertes d'hotels amb els MILLORS DESCOMPTES EN LÍNIA\nLengeri Village, Mestia, Mestia, Geòrgia, 3200 - Molt bona ubicació - Veure al mapa\nMés informació sobre Guesthouse Lenjeri\nTant si es tracta d'un viatge de plaer com si és de negocis, Guesthouse Lenjeri és una elecció d'allotjament magnífica quan visiten Mestia. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nGuesthouse Lenjeri ofereix un servei impecable i compleix amb totes les exigències dels més experimentats viatgers. L'hotel ofereix accés a una gran gama de serveis, inclosos habitació familiar, servei de bugaderia, cuina compartida.\nA més, totes les habitacions ofereixen una gran varietat de comoditats com ara calefacció, servei de despertador, articles de tocador, plat de dutxa, mosquiter per satisfer els clients més exigents. Ping pong, jardí de l'hotel, són llocs ideals per a relaxar-se després d'un llarg dia. Les seves instal.lacions de primera i una situació excelent fan de Guesthouse Lenjeri la base perfecta per a gaudir de la seva estada a Mestia.\nCal que informeu el Guesthouse Lenjeri de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


El Consell de Mallorca aprova una declaració institucional de condemna absoluta a l'atac de Rússia a Ucraïna i mostra la seva solidaritat amb el poble ucraïnès - Consell de Mallorca\nVés enrere El Consell de Mallorca aprova una declaració institucional de condemna absoluta a l'atac de Rússia a Ucraïna i mostra la seva solidaritat amb el poble ucraïnès\nEl Consell de Mallorca aprova una declaració institucional de condemna absoluta a l'atac de Rússia a Ucraïna i mostra la seva solidaritat amb el poble ucraïnès\nTots els partits polítics amb representació al Ple reclamen que es restableixi el camí del diàleg diplomàtic i assenyalen que l’auxili i la protecció de la població és ara la prioritat.\nTots els partits polítics amb representació al Ple del Consell de Mallorca (PSIB-PSOE, Més per Mallorca, Unides Podem, PP, Ciutadans, El Pi i Vox) han aprovat avui una declaració institucional davant l'atac de Rússia a un país sobirà i independent com és Ucraïna. La presidenta del Consell de Mallorca, Catalina Cladera ha llegit el text en el qual la institució manifesta la seva més enèrgica condemna "a un atac del tot injustificat i que només pot dur com a conseqüència una molt gran inestabilitat social i econòmica mundial".\nAlhora, la declaració institucional també manifesta la solidaritat de Mallorca amb els ciutadans d'Ucraïna i mostra la seva preocupació per “aquests durs moments pel poble ucraïnès”. "Les notícies que arriben són alarmants, l’auxili i la protecció de la població civil en aquest conflicte és ara la prioritat", ha assenyalat la presidenta.\nLa declaració institucional també rebutja el trencament de les relacions diplomàtiques així com l'escala de violència que ha duit fins a l'atac armat que, assenyala el comunicat, és una clara i flagrant violació de les normes bàsiques del dret internacional. "Creim en l'Estat del dret i en la democràcia, en un Món basat en regles i en la pau", ha dit Cladera en la lectura de la declaració institucional\nAixí mateix, l’escrit consensuat amb tots els partits polítics del Consell, també sol·licita una resposta unitària i coordinada en el marc de la Unió Europeu davant un atac que genera incertesa i inseguretat global en un moment clau per a la recuperació de la crisi mundial ocasionada per la pandèmia de la COVID-19.\n"Demanam que cessin les accions militars, que tornin a la llei i al dret internacional i que es restableixi el camí del diàleg diplomàtic. La solució al conflicte només pot ser pacífica, feim una crida a la pau, un clam, el nostre clam, unànime per la pau a Europa. No es poden repetir errors del passat, les regles del dret universal han de prevaldre per damunt de tot", conclou el text .


Últimes places pel taller del dimarts amb la Montse Vallory | ets el que menges\nInici › Notícies\t31 d'octubre 2011 | Actualitzat el 28 de juliol 2014 per Núria Coll\nEls tallers de cuina general continuen i ara ja hem institucionalitzat que tots els alumnes s’emportin un pack d’obsequi amb alguns aliments que haureu treballat durant el taller en el qual cuinarem pastís de mill a la cúrcuma, estofat de verdures de tardor i seitan, laminat de poma al forn amb cruixent de civada i fruits del bosc.\nAl pack d’obsequi us regalarem mill, civada, seitan i alguna altra sorpresa! Ja sabeu que als tallers de cuina de la Montse Vallory l’experiència gastronòmica és total ja que aprendreu a cuinar un menú sencer i després, ben entaulats, podreu menjar-vos la vostra creació.\nEls tallers comencen a les 19h i després d’elaborar els plats, sopem plegats amb la Montse i, per tant, sortim cap a quarts d’11 de la nit. El preu del taller són 65 euros.\nPer apuntar-vos als tallers envieu un correu a info@etselquemenges.cat.\n*Política de cancel·lació dels tallers: es podrà anul·lar l’assistència al taller i recuperar la totalitat de l’import fins a 48 hores abans de l’inici de l’activitat. Un cop quedin menys de 48 hores no es retornarà l’import.\nI ara també pels més petits\nEtselquemenges organitza a partir del mes de novembre tallers per a famílies, és a dir, per pares, mares i fills de 8 i 12 anys i que dirigirà la cuinera infantil Montse Tapia. El primer serà el proper diumenge 20 de novembre. Els tallers tindran lloc els diumenges a les 10.30 del matí a l’Espai Boisà (passatge Lluís Pellicer, 8 Barcelona) tindran una durada d’una hora i mitja i les receptes que es cuinaran seguiran els preceptes de la filosofia Etselquemenges. L’objectiu és compartir la preparació dels àpats amb els més petits de casa. Sabem que els lectors d’etselquemenges teniu un esperit integrador de la família en qüestions alimentàries, per això us proposem\nuna jornada per aprendre de primera mà la importància de l’origen dels aliments, el valor que tenen, els motius pels quals és recomanable menjar ecològic i la manera de coure aquests aliments. Poden venir pares, tiets, tutors o padrins acompanyats dels fills -amb amics o sense-. El preu per adult és de 12 euros i de 18 euros per als nens. Apliquem un descompte per a un segon nen (10 euros) de la mateixa unitat familiar-pot ser un amic.\nSi tens un altre fill petit, porta’l\nPels menors de 8 anys, tenim prevista una activitat paral·lela, també culinària, adaptada a la seva edat.


Qui és la Isabel? - El blog d'Oriol Torras\nQui és la Isabel? Qui és la Isabel?\nQui és la Isabel?\nIsabel Almató és la candidata número 6 de la llista d'ERC a Esplugues a les eleccions municipals de 2019\nSóc de Can Clota i al barri em coneix molta gent. Estic vinculada a diverses entitats i associacions: l'Espluga Viva, L'Avenç , participo amb Les Seccions de Sardanes i la Ràdio, l'ANC, la CAL, i la nova entitat creada fa pocs mesos a Esplugues Fòrum. Militant d'Esquerra Republicana des de fa uns quants anys.\nVaig treballar de dependenta fins al 1991, i després d'administrativa fins ara. Durant 20 anys, al sector de la construcció (habitatge públic municipal). Actualment treballo en una entitat de caràcter cultural i de mobilització social.\nSóc la gran de tres germans. Visc i he estudiat a Esplugues. Tinc un fill de 22 anys. Els meus avis, als qui no he conegut, van venir a viure a Esplugues als anys 40. La meva capacitat de participació i activisme amb tot el que m'envolta l'he heretada de la mare. No tinc més biografia que la de l'enriquiment personal, gràcies a les grans amistats que han passat per la meva vida.\nLa meva gran afició ha estat sempre la ràdio, que he heretat del meu pare, i que començo als 19 anys a Ràdio Estudi, després a Ràdio Desvern i actualment a Espluguesfm.cat. Passejar per la platja a l'hivern i veure les postes de sol ho considero un luxe que em permeto sempre que puc. El gust de perdre el temps amb les meves amistats amb llargues xerrades, sovint absurdes i alhora profitoses, per parlar de tot excepte de nosaltres i de ningú. Les tardes de diumenge sense fer res al sofà de casa fent zàping i amb l'ordinador tafanejant Internet.


Women & Brands | Col·legi del Màrqueting i la Comunicació de Catalunya\nDijous, 30 de maig de 2019 a les 09.00 h\nCheck-in d’assistents de 08.30 a 09.00 h (cafè).\nL’acte comença a les 9.00 h.\nEl gènere és un tema sensible que la societat està redefinint en els àmbits socials, culturals, polítics i comercials.\nTradicionalment la indústria del màrqueting i la publicitat ha relacionat la dona amb les tasques de la llar i la cura de la família, però el sector, conscient que les coses han canviat, enfoca la comunicació cap a l’apoderament femení. El seu us beneficia a les marques, però perquè sigui efectiu, no s’ha d’utilitzar com una moda, sinó que ha de ser un compromís per incloure la igualtat i l’apoderament femení com a part de la seva filosofia.\nCom han d’abordar els avanços en gènere els brand managers, media managers o els creatius publicitaris? Una marca qualsevol de detergent, xocolata o serveis financers, de debò ha de posicionar-se quant a la igualtat de gènere? I què hi ha del risc que es desfermin les crítiques en les xarxes socials, al mínim error que cometin les marques en el seu intent de pujar-se al carro del políticament correcte?\nAquestes i altres qüestions les posarem a debat en la pròxima sessió moderada per Alba Roig, directora de Lewis Spain en la que comptarem amb Bárbara Guinovart,responsable del departament Qualitatiu de l’oficina de Barcelona per a Kantar Insights Division, que ens presentarà les principals conclusions de l’estudi “AdReaction: Getting Gender Right” un estudi sense precedents que revela nous coneixements sobre el paper del gènere en l’estratègia de marca, les creativitats i el media targeting; Helena Marzo, directora creativa independent que presentarà campanyes destacades que estan treballant el tema del gènere i Patricia Miret, directora de comptes a Proximity Barcelona, que explicarà la campanya “La muñeca que eligió conducir” d’Audi, un anunci molt premiat contra el sexisme en el sector de les joguines.\nClient Director. Responsable departament qualitatiu de l’oficina de Barcelona per Kantar Insights Division.\nLlicenciada en Psicologia per la Universitat de Barcelona, té més de 20 anys d’experiència en Investigació de Mercats.\nHavent treballat per diferents companyies d’investigació porta des de 2006 sent Client Director i la responsable del Departament Qualitatiu de l’oficina de Barcelona per Kantar Insights Division. Ha col·laborat en ponències, seminaris i xarrades en diferents entitats (Aedemo, Club de Màrqueting, ESADE, AED, etc.)\nDirectora Creativa Independent\nHelena Marzo és experta en construcció de marques. És Llicenciada en Publicitat i Relacions Públiques per la Universitat Ramon Llull i compta amb més de 18 anys d’experiència en departaments creatius d’agències globals com BBDO, JWT, Ogilvy… i agències independents com La Despensa.\nHa treballat per marques com The Glenrothes, Pepsi, Joma, Nestlé Extrafino, Kit Kat, ONU, Aspirina, Marató TV3… ajudant-les en els seus processos estratègics i creant campanyes tant de televisió com digitals, social media, branded content…\nLa seva feina ha recollit premis a festivals com Cannes Lions, CdeC Club de Creatius, El Sol Festival Iberoamericà o Best Awards.\nEl 2017 va ser membre del jurat del CdeC i directora creativa i curadora del Festival de Comunicació i Innovació Sitges Next. Actualment també és professora de redacció creativa a la Barcelona School of Creativity.\nDirectora de Comptes a Proximity Barcelona\nLlicenciada & MBA per ESADE, és Directora de Comptes de Proximity Barcelona des de l’any 2013, on lidera un equip de comptes i consultoria per a la gestió del CRM en una empresa del sector automobilístic. Especialista en CRM, Patrícia ha estat Directora d’unitat de negoci de Salvetti & Llombart, empresa especialitzada en estudis de mercat.


Per què és un bon moment per demanar una hipoteca i què s’ha de tenir\nPer què és un bon moment per demanar una hipoteca i què s’ha de tenir en compte?\nHi ha molts factors que intervenen en la presa de decisió de compra d’un habitatge. Tant si és per a primera residència, segona o inversió, el moment i la hipoteca són dos dels factors més importants.\nPer què és un bon moment per comprar un habitatge?\nLa situació de pandèmia en la qual vivim ha paralitzat parcialment el món, ha afectat l’economia mundial i ha generat incertesa i una davallada inicial a algunes borses i a les inversions. Aquesta circumstància ha provocat un doble efecte: per una banda, un alentiment de les vendes dels immobles i, per altra, una millora de les condicions per part dels bancs en els seus préstecs hipotecaris. Aquesta situació fa que sigui un bon moment per a aquells que volen comprar un primer o segon habitatge.\nQuins aspectes s’han de tenir en compte a l’hora de sol·licitar una hipoteca?\nA continuació repassem els aspectes més importants a tenir en compte quan sol·licitem una hipoteca:\nLa quantitat que se sol·licita: aquesta dependrà principalment de la capacitat econòmica dels sol·licitants i de l’aprovació per part de l’entitat bancària. En cas que es vulgui adquirir un habitatge principal, la quantitat màxima que es pot finançar serà d’un 80 %. En el cas de segones residències serà del 70 %.\nEl termini i la quota: un cop definida la quantitat que s’ha de finançar, podem triar entre allargar el màxim d’anys possible i pagar una quota més ajustada o escurçar al màxim el termini de l’hipoteca i assumir una quota més elevada. Quant més llarg sigui el termini, més interessos pagarem. El que és important i recomanable és que la quota a pagar mensualment sigui assumible i condicioni el menys possible la nostra qualitat de vida.\nEl tipus d’interès: fixe o variable? Aquest punt és una decisió molt subjectiva per part dels sol·licitants. No hi ha millor o pitjor. En el cas de les hipoteques variables, hem de tenir en compte que la quota pot variar, ja que una part va referenciada a un índex, normalment l’Euribor. En el cas de les hipoteques fixes, el tipus d’interès sempre serà el mateix i, per tant, la quota també.\nEl TAE i el TIN: són dos termes que poden portar a confusions. El TIN (Tipus d’Interès Nominal) és el preu que cobra el banc per deixar els diners i pot ser mensual, semestral o anual. El TAE (Taxa Anual Equivalent) és el que hem de tenir en compte quan comparem entre diverses entitats, ja que indica el cost real de l’hipoteca. Inclou el TIN, les despeses i les comissions bancàries anualitzades.\nProductes que bonifiquen: a l’hora de contractar l’hipoteca, les entitats ofereixen altres productes de contractació opcional, com poden ser una assegurança de vida o de protecció de pagaments, que, en contractar-los, bonifiquen el tipus d’interès que s’aplica a l’hipoteca i, per tant, baixen el seu cost.\nLa comissió d’amortització: és un cost que s’ha de pagar en cas que s’escurci o finalitzi el pagament de l’hipoteca abans del temps establert. Quan més baixa sigui, millor.\nPer tant, a l’hora de decidir-se per una hipoteca o una altra, hi ha molts factors a tenir en compte que fan que sigui una decisió complexa, a més d’important, ja que és a llarg termini i ens pot condicionar molt. Si estàs pensant en comprar un habitatge i sol·licitar una hipoteca, a Med1 som agents bancaris del BBVA i t’oferim tot el ventall de productes d’aquesta entitat. Posem a la teva disposició el nostre equip d’assessors especialitzats que t’acompanyaran en tot el procés. A més, com a agents bancaris de BBVA, et donarem accés a condicions especials.\nOmple el següent formulari i t’assessorarem sense cap compromís.


L'informe Winograd encén l'oposició, però Olmert assegura que no dimitirà\nLa publicació de les conclusions de la comissió Winograd, que ha analitzat les responsabilitats del fracàs de la guerra del Líban, ha sacsejat la política israeliana. El document assenyala el primer ministre, Ehud Olmert, com a màxim culpable d'aquell desori, que va acabar amb un miler de morts i, com era d'esperar, l'oposició se li ha llançat a la jugular. Desenes d'activistes d'esquerra s'han manifestat per demanar la dimissió d'Olmert, però el primer ministre diu que l'únic que farà és aplicar les recomanacions de la comissió. Mentrestant, el seu partit ha demanat que no es polititzi l'informe.\n30/04/2007 - 19.01 Actualitzat 30/04/2007 - 19.37\nEl partit que dóna suport al primer ministre, el Kadima, ha sortit al pas de les conclusions de l’informe sobre la guerra del Líban demanant que no es converteixi en una arma política. El partit avançava que es miraria amb lupa l’informe i que aplicaria les recomanacions que apunta. I en aquests mateixos termes s’ha expressat el mateix Ehud Olmert, que, dit sigui de passada, ha deixat clar que no pensa dimitir.\nMentrestant, activistes de l’esquerra s’han concentrat davant la residència oficial d’Olmert per demanar-li que abandoni l’edifici i, és clar, el càrrec que li permet residir-hi. L’actitud dels activistes no ha anat més enllà i no s’han hagut de lamentar incidents.


L'Antic Egipte a cop de subhasta, a «Ra» | NacióDigital\nper Santa Clara, 4 de gener de 2019 a les 16:00 |\n«Ra», el joc de subhastes de l'antic egipte | Toni Serradesanferm\nLes mecàniques són els engranatges que fan funcionar els jocs de taula. N'hi ha, però, de diferents dificultats: algunes més simples (Roll & Move, tirar el dau i moure) i d'altres més complexes (Subhastes). En aquest darrer cas, el funcionament de la mecànica ja implica per si mateixa un petit joc: calcular quant vols gastar del teu capital, valorar si el que vols comprar compensa el que ofereixes, deduir fins a on estan disposats a arribar els teus rivals... Un conjunt de càlculs i preses de decisió que la transformen en una de les mecàniques més difícils de dominar i que, per tant, fa que els jocs que la incorporen tinguin una edat recomanada tendint a l'alça.\nUn dels autors que més l'ha implementat ha estat Reiner Knizia que durant els anys 90 i principis dels 2000 va publicar un grapat de jocs on experimentava amb diferents formes de subhasta. De tots ells, el més ben valorat segons el rànquing de la BGG és el Ra.\nAl final de 3 èpoques que contemplaran el pas de successius regnats de faraons, intentareu convertir-vos en la dinastia que més hagi contribuït a la grandesa de l'Antic Egipte.\nEvidentment pugnareu amb les altres dinasties per fer-vos amb el control del tron del faraó, però això no serà suficient per garantir-vos l'èxit. També caldrà que desenvolupeu la ciència i la cultura, promocioneu temples als Déus més estimats, construïu magnes obres que resisteixin el pas del temps i que el Nil us sigui benèvol i inundi les vostres terres per fer-les fèrtils.\nA Ra, Knizia busca construir subhastes fugint del clàssic esquema de l'oferta i contraoferta cíclica fins que nomès queda un postor. Aquí les rondes de subhasta es redueixen a una, fent que només tingueu una oportunitat per presentar una oferta i obligant-vos a calcular molt bé quant oferir, ja que no hi haurà una segona volta per poder contraofertar. Tots rebreu un mateix nombre de fitxes amb valors diferents que seran les que oferireu durant la subhasta. Veient què els queda als altres jugadors, haureu de valorar quines són les possibilitats de fer-vos amb el lot subhastat. Gastareu un valor baix o n'utilitzareu un dels més alts?\nL’altra branca interessant del joc és com creareu els lots a subhastar. Per ordre anireu triant si voleu afegir una fitxa al lot (fent de mica en mica més gran el següent lot que es subhastarà) o inicieu una subhasta amb el lot que s'ha acumulat fins llavors. Caldrà que valoreu les vostres possibilitats segons les fitxes que us quedin per oferir i l'apetència que puguin tenir els altres jugadors pel lot.\nRa és un joc que uneix de forma molt harmònica dues preses de decisions: primer sobre si voleu ampliar o no el lot a subhastar, i després deduir fins a on arribar en la subhasta. Cal jugar-hi sense presses, mirant als altres jugadors als ulls i llegint-los les intencions, si voleu ser recordats durant segles com els millors farons de l'Antic Egipte.\nNom del joc: Ra\nNúmero de jugadors: 3-5\nJocs de taula, Societat, Ra, Santa Clara, santa, jocs, jocs de taula


La Policia Nacional estudia dotar els seus agents amb Google Glass\nCada aparell té un valor de 1.000 euros. Ho justifica amb el concepte "seguretat intel·ligent"\n2 min. 27/04/2014 13:43\nEl govern espanyol ha confirmat per mitjà d'una resposta parlamentària escrita a la qual ha tingut accés Europa Press que està estudiant les possibilitats de dotar als agents de Policia Nacional amb Google Glass. Aquest giny està valorat en més de 1.000 euros cada parell.\n"Pel que fa a l'ús de les anomenades Google Glass, les possibles utilitats operatives d'aquest dispositiu òptic estan sent explorades per les diferents àrees funcionals del Cos Nacional de Policia, de cara a l' increment de la seguretat per als agents i millora de la resposta al ciutadà", diu l'executiu.\nEl govern contesta així a la pregunta formulada pel diputat d'IU Ricardo Sixto , qui es va interessar per la "compatibilitat de la inversió en les Google Glass per les patrulles policials amb la situació en què es troben".\nJa el passat mes de gener, la Direcció General de la Policia va indicar que amb les Google Glass s'avançaria en el Pla Estratègic de la Policia que pretén la transformació del cos en una veritable seguretat intel·ligent a través del projecte denominat Policia 3.0.\nEl director de la Policia, Ignacio Cosidó, s'ha interessat per les característiques d'aquests dispositius i la seva possible utilitat en l'actuació diària dels agents. Segons la Policia, les Google Glass permetrien la visualització en directe de les càmeres de seguretat pròximes; monitoritzar i registrar l'actuació de l'agent; accés a "Street View"; captura d'imatges i vídeos per reconeixement facial, comprovació de dades o intercanvi amb altres patrulles; accés a bases de dades policials, o informació sobre les unitats comissionades i serveis de suport.\nA més, podrien integrar sistemes de reconeixement facial, sistemes de gestió de vehicles, bases d'antecedents policials, arxius de dades documentals, informació de normativa penal, policial i procedimental, així com protocols d'actuació, entre altres.


La marató posa el colofó als World Roller Games| betevé\nFrancesca Lollobrigida i Nolan Beddiaf, els més ràpids a completar cinc voltes a un tram de l'avinguda Diagonal\nDavid Bertran | diumenge, 14 de juliol del 2019, a les 13.38\nLa marató dels World Roller Games ha estat una de les proves més destacades d’aquesta segona edició dels jocs mundials de patinatge. Més de 500 patinadors de 81 països s’han citat aquest matí al peu de la Pedrera per afrontar una cursa on es premia el guanyador amb 10.000 dòlars. 42,125 quilòmetres, repartits en cinc voltes que travessaven el recorregut avinguda Diagonal-passeig de Gràcia. Hi han participat, seleccions nacionals i patinadors federats de categoria absoluta, així com del Mundial Màster federats a partir de 30 anys.\nLollobrigida suma tres medalles\nEl primer xiulet de sortida ha sonat a les vuit del matí, hora d’inici de la cursa femenina. La guanyadora ha estat la italiana Francesca Lollobrigida, per davant de la colombiana Johana Viveros i l’alemanya Sabine Berg, que han completat el podi. La patinadora d’Itàlia suma tres metalls en aquesta edició dels World Roller Games, ja que va aconseguir l’or als 15.000 metres eliminació i la plata als 10.000 metres eliminació+puntuació. Itàlia és la delegació amb medalles en aquesta edició amb 53.\nNolan Beddiaf revalida el títol\nLa cursa masculina ha arrencat dues hores més tard que la femenina amb el sol agafant protagonisme. El guanyador ha estat el francès Nolan Beddiaf, que ha revalidat el títol de campió que ostenta des del 2017, quan es va proclamar campió a la Xina. En segona posició, ha arribat el belga Bart Swings i el tercer classificat ha estat Felix Rijhnen.\nEl Club Patí Barcelona hi ha participat\nEls barcelonins han presentat la Laura Esbrí i el Víctor Martínez a la categoria absoluta i ambdós han fet un bon paper entrant amb el primer grup de competidors de les respectives curses. També han presentat 5 patinadors més al Mundial Màster masculí, cobrint totes les franges de 30, 40, 50 i 60 anys.\nCinc seleccions espanyoles classificades per les semifinals dels World Roller Games\nPesatge del Fight for Glory


Esports - L'Handbol Sant Cugat, més lluny de les places d'ascens\nEls santcugatencs perden a la pista del líder, el Sant Quirze, amb una actuació espectacular del porter rival\nel 24/abr/21 César Martínez Handbol PDF\nL'Handbol Sant Cugat ha perdut (34-25) a la pista del líder, el Sant Quirze, a la vint-i-sisena jornada de la Primera Divisió Estatal del grup D. Els santcugatencs, malgrat ser tercers, s'allunyen de les dues primeres places que els permetrien accedir als play-offs d'ascens.\nEl partit ha començat amb molts gols dels dos equips, però amb un Sant Quirze que en tot moment, ha ficat la directa en el joc. Malgrat que l'atac ofensiu vermell-i-negre, liderat per Marc Jordan autor de 9 gols, estava molt encertat, els locals han agafat marge en el lluminós. El partit ha marxat al descans amb un 19 a 14.\nA la represa, la figura del porter local, Alejandro Sánchez, ha estat clau per aturar els llançaments santcugatencs. Sánchez ha estat un dels artífexs per frenar l'intent de remuntada dels d'Andrei Xepkin que han intentat llançaments des de tots els costats. Els santquirzencs han continuat amb l'efectivitat anotadora. Al final, els locals s'han endut el matx per 34 a 25.\nEl tècnic, Andrei Xepkin, assenyala que "l'efectivitat ha estat de les pitjors de la temporada". Tanmateix, felicita els seus jugadors "per l'actitud i les ganes" en el matx davant el líder de la competició.\nEls santcugatencs mantenen la tercera posició a falta de 5 partits per disputar amb un somni d'ascens de categoria cada cop més lluny. La propera jornada, els vermell-i-negres reben a la Roca, cinquè classificat.\nL'objectiu és guanyar el proper partit.\nImatge de l'enfrontament entre l'Handbol Sant Cugat i el Sant Quirze / Font: Cugat Mèdia


Tres morts i setze ferits, entre els quals un nadó, en l’incendi d’un edifici a Badalona\n06/01/2019 a les 05:24\nLa nena és a l’UCI per inhalació de fum i dos persones més segueixen greus a l’hospital || Un altre incendi a la Llagosta es cobra la vida d’una dona de seixanta-set anys i deixa uns altres dos veïns lleus\nUn edifici de deu plantes es va incendiar ahir al barri de Sant Roc, a Badalona, que va causar la mort de tres persones i en va deixar setze de ferides, entre elles un nadó en estat crític que ahir a la nit seguia a l’UCI, i dos homes greus. Aquests van saltar per la finestra per escapar-se del foc embolicats en un matalàs. Els morts van ser una dona de 92 anys veïna de la novena planta i dos homes, encara sense identificar, que residien a la vuitena. Els efectius van apagar l’incendi cap a les 13.44 hores.\nLes flames van començar ahir cap a les 9 hores del matí a la planta baixa del bloc i ràpidament es va estendre cap als pisos superiors per les escales. Els Bombers de la Generalitat encara no han pogut concretar les causes, però van assegurar que l’edifici no havia patit danys estructurals. El Sistema d’Emergències Mèdiques (SEM) va atendre un total de vint-i-nou persones, de les quals setze van ser traslladades a diversos centres hospitalaris i tretze van rebre l’alta al mateix lloc de l’incendi.\nEls bombers determinen que l’estructura de l’edifici de Badalona no ha quedat afectada\nLa nena ferida seguia, al tancament d’aquesta edició, ingressada a l’UCI pediàtrica de l’hospital Vall d’Hebron per prevenció després d’haver inhalat fum. Un dels ferits greus també seguia a l’hospital Vall d’Hebron, i l’altre es trobava a l’hospital Sant Pau de la capital catalana.\nLa resta de veïns de l’immoble van ser traslladats a un centre cívic pròxim on tenien previst passar la nit a l’espera de conèixer si poden tornar o no a casa.\nAhir també hi va haver un altre incendi en un edifici de la Llagosta. Les flames van segar la vida d’una dona de seixanta-set anys i dos veïns més van quedar ferits. El cadàver de la dona es va trobar a l’escala del bloc de pisos, entre la sisena i la setena planta. Un dels ferits va ser un policia local que va ser atès i traslladat a l’hospital de Mollet. L’altre ferit va rebre atenció al mateix lloc dels fets.\nEl foc es va iniciar en un dels pisos de la cinquena planta, que el va deixar calcinat. En total, vuit dotacions dels Bombers es van traslladar fins al lloc dels fets i van extingir les flames. Les instal·lacions d’aigua i llum van quedar afectades i es van detectar esquerdes en dos bigues.\nAixò va provocar que el cos recomanés als veïns de la cinquena a la novena planta que no passessin la nit a casa. Els desallotjats de l’edifici contigu van poder tornar a casa després de l’extinció del foc.


Barça 109 Desembre del 2021 - Gener del 2022 - Page 53\nXavi se suma a una reduïda llista de tècnics i futbolistes que van passar per les categories inferiors culers abans de seure a la banqueta del primer equip\nJOSEP GABERNET / MANEL TOMÀS FOTOS : © FC BARCELONA MIGUEL RUIZ , GERMÁN PARGA\n’ ascendència de jugadors de la Masia també arriba a la banqueta blaugrana . Amb Xavi Hernández són sis els entrenadors del FC Barcelona que han estat futbolistes de les categories inferiors del Club . Un elenc reduït i selecte de nou tècnics i futbolistes blaugranes que destaca entre els 122 anys d ’ història del Barça . Un grup llegendari que ha tingut per bandera l ’ estil i el sentiment culer .\nRamon Llorens ( 1950 ) Potser menys conegut , però no menys important . Perquè Ramon Llorens va dedicar tota la seva vida al servei del FC Barcelona . No només va obrir aquesta selecta llista de tècnics entrenant de manera efímera el primer equip l ’ any 1950 . També va ser porter del Barça amateur i del primer equip blaugrana , així com va ser un autèntic forjador de talents culers , com Biosca i Manchón .


Èxit de la cavalcada de Reis estàtica a Tàrrega, que manté la il·lusió de la nit més màgica de l’any – Comarques de Ponent\nadmin Posted On enero 5, 2021\nText: Redacció / Fotos: Laia Pedrós\nMelcior, Gaspar i Baltasar no han faltat a la seva cita a Tàrrega per protagonitzar la nit més màgica de l’any. Tot i la difícil situació generada per la pandèmia, Ses Majestats han arribat avui a la capital de l’Urgell per encomanar il·lusió a petits i grans si bé la tradicional Cavalcada de Reis s’ha hagut d’ajustar a les mesures sanitàries. Així, la desfilada pel nucli urbà s’ha substituït per una benvinguda estàtica a l’Espai Fassina, amb accés esglaonat a partir de les 5 de la tarda. Les famílies de Tàrrega, que prèviament havien reservat hora mitjançant un formulari en línia, han tingut així ocasió de veure els Reis Mags d’Orient, mantenint sempre la distància social. Entre infants i adults, unes 2.000 persones han passat, de forma ordenada, per l’Espai Fassina (esgotant les places disponibles).\nDalt les seves carrosses, ben abrigats i duent mascareta, Ses Majestats han anat saludant les persones assistents, secundats com és costum pel patge Kassam. El seguici de patges s’ha desplegat per organitzar la rebuda a l’Espai Fassina, on s’han senyalitzat circuits d’entrada i sortida. Alhora, Lo Tossino i La Verreta han recollit els xumets de la canalla que se’n volien desprendre mentre que l’Orquestra Mediterranea s’ha encarregat d’amenitzar la tarda amb les seves cançons. Durant el recorregut, les fades de BAT també han ofert les seves encisadores coreografies. Malgrat el canvi de format, ha estat una lluïda benvinguda de color, caliu i llum en què han unit esforços nombrosos voluntaris coordinats per la Comissió de la Cavalcada de Reis de BAT amb el suport de l’Ajuntament de Tàrrega.\nA les 10 de la nit, l’alcaldessa, Alba Pijuan, ha rebut Ses Majestats a les Sales Nobles del Museu Tàrrega Urgell, des d’on han adreçat els seus discursos en una al·locució virtual a través de les xarxes socials i l’emissora municipal Ràdio Tàrrega.\nEn nom del municipi, l’alcaldessa ha lliurat la clau de la ciutat a Melcior, Gaspar i Baltasar autoritzant-los a desplaçar-se en horari nocturn per portar els regals a les cases. La primera edil expressa l’agraïment de la ciutat als Reis Mags per ser portadors d’il·lusió. “Enguany la vostra visita encara té més valor, perquè el 2020 ha estat un any molt dur en què el coronavirus ha trasbalsat les nostres vides, moltes famílies han patit la malaltia i algunes han perdut éssers estimats, als quals dediquem un record especial”, afirma l’alcaldessa. “A les llars de Tàrrega arribarà l’esperança d’un any millor, grapats de salut, respecte per a tothom, la voluntat ferma de cuidar el medi ambient i el coratge que ens cal per anar afrontant el dia a dia d’aquest nou any recent estrenat”, afegeix.\nEls discursos de Ses Majestats també transmeten ànims per superar les dificultats que ens ha tocat viure. El rei blanc Melcior diu: “Si tothom fa bondat complint les mesures sanitàries, ens en sortirem. No defalliu i mireu endavant. Teniu la força per fer-ho. Ajudeu-vos tant com pugueu els uns als altres”. Per la seva part, el rei ros Gaspar manifesta: “No us oblideu mai de les persones que ens han deixat. Les vostres carones il·luminades i les vostres esperances m’han fet creure en un món millor”. Tancarà l’acte el rei negre Baltasar afirmant: “Els infants us porteu millor que ningú, perquè us estimeu molt la família i no voleu que els hi passi res dolent. El meu cor sempre estarà prop vostre”. La intervenció a les xarxes socials culminarà amb un recull d’imatges de la Cavalcada de Reis de l’any passat i un missatge de retrobament als carrers i places de la ciutat el gener vinent.\nPer la seva part, el president de BAT, Joan Ribó, ha fet una valoració «molt positiva» de la cavalcada d’enguany malgrat les dificultats i els constants canvis que anava ordenant el Procicat per adaptar la cavalcada a les mesures prevenció i contenció sanitàries per la pandèmia de la Covid. Ribó ha detallat que la cavalcada dels Reis a Tàrrega aquest 2021 ha estat possible gràcies a la involucració d’una vuitantena de persones.


Descripció d'un mapa by Toni Raya 1539 views\nEl relleu. Geografia d' Espanya by Empar Gallego 87754 views\nAntonio Serrano. Uso del agua en la... by Alejandro Maceira 12379 views\nL’espai geogràfic espanyol by vicentaros 9454 views\nCOMENTAR PIRÀMIDE by Grb RB 38484 views\n11 Lespai Urbà by jordimanero 15609 views\nMolt útil, m'agrada molt.\n1. ELS PAISATGES VEGETALS PENINSULARS2on de Batxillerat. Geografia . IES Antoni Llidó. Xàbia. Professora: Vicenta Maria Ros\n2. LES FORMACIONS VEGETALS La vegetació és el conjunt d’espècies vegetals d’un territori Es classifica en Regnes REGIÓ PAISATGE ATLÀNTIC EURO SIBERIANAREGNE HOLÀRTIC REGIÓ PAISATGE MEDITERRANI MEDITERRÀNIEA REGIÓ PAISATGE CANARI MACARONÈSICA REGIÓ PAISATGE DE MUNTANYA ALPINA\n3. TIPUS DE VEGETACIÓ SEGONS LA GRANDÀRIA I FORMA BOSC MATOLL PRATForma arbòria Forma arbustiva Forma herbàcia\n4. FACTORS QUE INFLUEIXEN EN LA DISTRIBUCIÓ DE LA VEGETACIÓ CLIMA RELLEU SÒL HOME TEMPERATURA SALINITAT INTRODUCCIÓ ESTATGESVegetació termòfila Vegetació halòfila D’ESPÈCIES BIOCLIMÀTICS Vegetació criòfila ACIDESSA HUMITAT Vegetació acidòfila DEGRADACIÓ ORIENTACIÓVegetació xeròfila Vegetació basòfila D’ESPÈCIES VESSANTSVegetació higròfila LLUMVegetació umbròfila\n5. EL PAISATGE VEGETAL DE CLIMA OCEÀNIC: EL BOSC CADUCIFOLI, LA LANDA I ELS PRATS -Es situa per tota l’Espanya de clima atlàntic, des de Galicia fins els Pirineus: les condicions climàtiques (precipitacions abundants i regulars; temperatures suaus) generen una vegetació exuberant. - Formacions vegetals característiques: - Bosc caducifoli: arbres alts, d’escorça relativament prima, tronc dret i llis, perden les fulles a la tardor. Destaquen el roure (en sòls silicis), el faig (en sòls calcaris), el til·ler, el freixe, el bedoll.... L’home ha introduït el pi i l eucaliptus. Aquests tipus de bosc tenen una vegetació molt frondosa, però poques espècies vegetals\n6. ESPECIES VEGETALES DEL BOSQUE CADUCIFOLIO El roure es situa en El faig tolera molt bé el altures menors que el faig fred i vol molta humitat. (tolera menys el fred). Té La seua fusta, dura i de creixement lent, la seua bona qualitat, s’empra fusta s’empra per a la per elaborar mobles. La construcció. Les àrees més seua àrea principal és la extenses de roure es Serralada Cantàbrica i els troben a Galícia . Pirineus.\n7. ESPECIES VEGETALES DEL BOSQUE CADUCIFOLIOS’han repoblat grans extensions ambarbres de creixement ràpid com el pii l eucaliptus. El castanyer és una formació vegetal secundària.\n8. De la degradació del bosc caducifoli sorgeix: -Landa: és la vegetació de matolls. Les espècies més abundants són el bruc, la ginesta i les falagueres. - Prats: ocupen grans extensions on abunda la vegetació herbàcia i els pastius. PratsLandaFalagueres Bruc Ginesta\n9. PAISATGES VEGETALS DE LA REGIÓ MEDITERRÀNIA: EL BOSC PERENNIFOLI I EL MATOLL (MÀQUIA, GARRIGA I ESTEPA).-Sestén per la zona de clima mediterrani tant d’interior com de costa. Les característiquesclimàtiques, amb precipitacions escasses i irregulars i marcada sequera estival, fan que lesespècies vegetals predominants siguen xeròfiles (és a dir, adaptades per a resistir lasequera) i de fulla perenne.- Formacions vegetals característiques: - Bosc perennifoli: de mitjana altura, tronc no rectilini, escorça gruixuda i rugosa de tipus esclerofil·la (dures i coriàcies), amb fulles perennes, xicotetes i dures. Destaquen les alzines i les alzines sureres (sòls silicis). L’home ha introduït el pi (pel seu creixement ràpid).\n10. ESPÈCIES VEGETALS DEL BOSC PERENNIFOLIL’alzina surera necessita hivernssuaus, certa humitat i sòls silicis. Eslocalitza al sud-oest peninsular, alsud d’Andalusia, al nord-est deCatalunya i a Castelló (nord-oest).L’escorça s’usa per obtenir suro. Lafusta per fer tonells i vaixells.\n11. ESPÈCIES VEGETALS DEL BOSC PERENNIFOLI L’alzina o carrasca és l’arbre més estès del clima mediterrani. És resistent a la sequera i s’adapta a tot tipus de sòls. A Serra Morena, Extremadura i Gaudarrama es troben els boscos millor conservats. La seua fusta s’empra per fer eines, rodes i carbó. La bellota, el fruit, serveix per alimentar el bestiar.\n12. Actualment, mitjançantel sistema de devesa(combinació del boscd’alzina amb l’agriculturai la pastura) sestanpreservant els boscosd’alzines. El pi és una formació secundària que s’ha estès molt perquè té un creixement ràpid i és molt aprofitable econòmicament: resina, fusta, pasta de paper (cel·lulosa)...\n13. - de la degradació del bosc mediterrani eix el matoll mediterrani: presenta tres tipus característics: -màquia (llentiscle, bruc, xara i ginesta) Llentiscle -la garriga (romer, frígola i espígol) -l’estepa (en zones semi àrides del sud-est (margalló, espart i espàrrec). Romer EspartMàquiaGarriga Estepa\n14. PAISATGES VEGETALS DE RIBERA. Les vores dels rius, impregnades d’humitat, permeten el creixement d’espècies vegetals distintes a les pròpies del clima de l’entorn. Es situen en franges paral·leles al riu. Els boscos de ribera estan formats per espècies com el vern, el salze, el pollancre i l’àlber.Pollancre Salze Àlbers\n15. PAISATGES VEGETALS DE MUNTANYA. La vegetació es divideix en estatges segons l’altura, el clima i la latitud. Ens trobem amb dos tipus de muntanya:a) Muntanya alpina o pirenaica: sobre el bosc d’alzines o roure es distingeixen tres estatges: - Estatge subalpí: entre els 1200 i els 2400 metres: vegetació de coníferes (avets, pi negre i pi silvestre), el sotabosc amb arbustos com el rododendre. - Estatge alpí: entre els 2400 i els 300 metres: prats quan es produeix el desgel. - Estatge nival, per damunt dels 3000 metres, amb vegetació rupícola (sobre les roques) on no hi ha neu.b) Resta de muntanyes: es caracteritza per l’absència d’estatge subalpí, de coníferes. Passa directament del bosc propi de la zona (caducifoli a la regió atlàntica i perennifoli a la mediterrània) a l’estatge supraforestal, a partir dels 1900 metres. Aquest darrer estatge es compon de xicotets arbustos, el tipus dels quals varia segons el clima.\n16. Clisèrie dels Pirineus\n17. Molses Tarteres Pi negre Avets\n18. PAISATGES VEGETALS DE LES ILLES CANÀRIES. Paisatge vegetal de la regió macaronèsica-Regió que compren les illes atlàntiques d’Açores, Madeira, Canàries i Cabo Verde, entre lesquals, malgrat algunes diferències, hi ha moltes semblances. La seua insularitat i el seuclima fa que tinguen trets molt particulars: gran quantitat d’espècies endèmiques i unnotable escalonament altitudinal.-Les illes orientals (Lanzarote i Fuerteventura) tenen vegetació subdesèrtica, mentre que ala resta de les illes la vegetació s’agrupa en una successió d’estatges. Cardon Tajinaste\n19. Tabaiba Violeta del Teide Drago•Estatge supracanari: per damunt dels 2200 m, predomina lanuesa del sòl, però amb gran riquesa de flors, com la violeta delTeide. •Estatge canari: entre els 1200 i 2200 m, dominat pels boscos de coníferes i a les zones més altes pel cedre canari. •Estatge termocanari: constituït per originals formacions boscoses com el bosc de laurisilva (bosc perennifoli de llorer, loro, til·ler, viñatigo...) i el matoll fayal-brezal. •Estatge intermedi: entre els 200 i els 800 m, creixen espècies com la palmera, el drago i la savina. •Estatge basal: marcat per l’aridesa, predominen matolls xeròfils com el cardón i la tabaiba.\n20. Pi canari Bosc de laurisilvaCardones sobre sòl volcànic Cedre canari


Josep Benet - Any 1996 - Articles\nCentre d´Història Contemporània de Catalunya (6)\nJosep Benet i Morell va néixer a Cervera, la Segarra, el 14 d'abril de 1920. Format a l'Escolania de Montserrat, va ser un dels fundadors de la Federació de Joves Cristians de Catalunya.\nEl 1938 es va incorporar al front republicà, en l'anomenada Lleva del Biberó, que va entrar en combat en un últim i inútil esforç de la Generalitat republicana per aturar la victòria de Francisco Franco i els seus aliats europeus. Després de la guerra, es va llicenciar en dret l'any 1945. Si bé va exercir com a advocat, sempre va mantenir viu el seu interès per la història i la reconstrucció nacional de Catalunya.\nPolíticament, va participar en la fundació del Front Universitari de Catalunya (1944-47) i dels Grups Nacionals de Resistència. També va participar en esdeveniments cabdals de la postguerra, com la vaga de tramvies de 1951, l'afer Luis de Galinsoga del 1960, la campanya de suport a l'abat Aureli Maria Escarré del 1964, la de solidaritat amb el Sindicat Democràtic d'Estudiants el 1966 i la de Volem bisbes catalans el 1967. Benet va participar també en la fundació de les revistes Germinabit (1949) i Serra d’Or (1959) i com a advocat va actuar de defensor de forca represaliats en els anys del franquisme.\nDesprés d'haver estat proper a Unió Democràtica de Catalunya, el 1971 va integrar-se com a independent en l'Assemblea de Catalunya. A les primeres eleccions democràtiques, el 1977, Benet es va presentar, juntament amb Francesc Candel i Alexandre Cirici com a candidat per l'Entesa dels Catalans i va esdevenir el senador més votat de tot l'Estat. El 1979 va ser reelegit, aquest cop amb el suport del PSUC, que el 1980 el va presentar com a candidat a la presidència de la Generalitat en les eleccions al Parlament de Catalunya.\nEl 1985 va accedir a la direcció del Centre d'Història Contemporània de Catalunya, dependent de la Generalitat.\nEntre les seves obres historiogràfiques destacaven: Maragall i la Setmana Tràgica (1963), Catalunya sota el règim franquista (1973), Marxisme català i qüestió nacional catalana (1974), El moviment obrer a Barcelona durant el bienni progressista (1976), L'ocupació de Catalunya per les tropes franquistes (1977), Desfeta i redreçament de Catalunya (1978), Combat per una Catalunya autònoma (1979), Fets i personatges (1981), Els valencians davant la qüestió nacional (1983), Exili i mort del president Companys (1990) i El president Tarradellas en els seus textos (1992).


Medi Ambient Urbà i Sostenibilitat > Barcelona > Postgrau > UPC School > Imprimir -\nOferir propostes viables de desenvolupament sostenible, però sense renunciar a fer ciutat. Aquest és l'objectiu d'aquest curs, que vol donar eines als professionals que treballen en l'àmbit de la planificació territorial en general i, concretament, a tots aquells especialitzats en com fer aquest compatible amb el medi ambient. La manera com es dissenya un projecte urbanístic, com s'integra dins el territori i com afecta la qualitat mediambiental de l'entorn són conceptes que formen part d'una arquitectura sostenible. La regulació del sòl té un paper fonamental en el camí cap a un futur més sostenible, i així ho han establert una àmplia sèrie d'estudis i d'estratègies de política pública, tant a nivell nacional com en el marc europeu.\nHan passat ja aquells anys en què les metròpolis creixien sense cap control, de forma desordenada i caòtica i obviant la capacitat limitada d'aquestes per absorbir habitants i oferir-los els recursos necessaris per a la seva vida diària. A l'actualitat, les administracions públiques vetllen per garantir l'abastament d'aquests recursos (aigua, electricitat, gas, recollides d'escombraries...) i han dissenyat projectes per construir ciutats sostenibles: entre aquests instruments estan les Agendes 21 locals. Es tracta de polítiques transversals que van des de tenir en compte la mobilitat, el paisatge, els residus o l'estructura urbana.\nEstudiar les formes de fer un balanç del consum de matèria dels sistemes urbanístics i de la seva interacció amb l'entorn.\nDefinir l'ecologia urbana i territorial i dibuixar el seu paper en el desenvolupament de la disciplina urbanística.\nConèixer el Dret ambiental, la legislació i els acords internacionals en matèria del medi ambient.\nTractar sobre la importància de les agendes 21 locals i els seus paràmetres.\nTècnics d'administracions públiques\nProfessionals que es dediquin a la planificació territorial\nProfessionals interessats o vinculats a la gestió de la ciutat i les implicacions ambientals\nCurs de formació contínua presencial.\tData d'inici: 28/01/2019. Barcelona\nCurs de formació contínua presencial.\tData d'inici: 14/03/2019. Barcelona\nCurs de formació contínua presencial.\tData d'inici: 29/03/2019. Barcelona\nIndicadors de sostenibilitat. Principals referències internacionals. Resiliència de les ciutats davant el canvi climàtic. Estratègies i models territorials sostenibles: consum del sòl; compacitat, contenció i renovació urbana; diversitat i mixtura; cohesió social; mobilitat sostenible; autonomia energètica, gestió de residus.\nCap Unitat Planificació Tributària de l'Agència Catalana de l'Aigua\nInici classes:28/01/2019Fi classes:10/05/2019Fi programa: 31/05/2019\nDilluns 16:00 a 21:00Dijous 16:00 a 21:00Divendres 16:00 a 21:00\nHORARIS DELS MÒDULS\n· Urbanisme Sostenible: Dilluns i Dijous\n· Ecologia Urbana: Dijous\n· Avaluació Ambiental del Planejament: Divendres


Ciutadans creu que el govern fa populisme amb el tema de la piscina\nLamenten que fins ara haguessin descartat el projecte i el desencallin a la porta d'eleccions\nCiutadans lamenta que el govern faci populisme amb aquest anunci de la redacció del projecte per cobrir la nova piscina. El partit taronja assegura que aquesta era una proposta inicial seva i que havia estat rebutjada en diverses ocasions per l'actual govern municipal.\nEl portaveu de Ciutadans a l'Ajuntament de Torredembarra, Toni Cruz, es mostra sorprès perquè ara l'executiu local tiri endavant un projecte que havien rebutjat en diverses ocasions quan ho havien proposat des de l'oposició. En declaracions a Ona la Torre, el regidor taronja creu que aquest canvi de criteri es deu a la proximitat de les eleccions municipals de l'any vinent.\nDes del partit taronja, asseguren que aquest projecte el portaven defensant des del principi del mandat, ja que consideren que permetria oferir un millor servei als usuaris de la piscina. També demanen que s'actuï als vestuaris de la piscina vella, perquè consideren que es troben en molt males condicions.\nDes del govern, el regidor d'Esport, Raül Garcia, ha replicat que en cap moment han enganyat als ciutadans de Torredembarra i que aquest projecte respon a les directrius establertes per l'executiu local.\nDes de Ciutadans també consideren que el criteri del govern ha canviat gràcies a la insistència del seu partit, com també apunten que va passar amb La Mascarada.


Bona nit i tapa't: Junqueras\nxavier pujol 3 de desembre de 2015 a les 21:26\nEstic convençut que quan siguem una República en Junqueras tindrà un lloc important i de primera línia. I mentre hi arribem, també.\nMaurici 3 de desembre de 2015 a les 21:57\nSi ell fos el candidat a la presidència, ja ho tindríem tot encarrilat...\nAssumpta 4 de desembre de 2015 a les 11:56\nJa veus... però no ho era...\nMaurici 4 de desembre de 2015 a les 13:38\nAquí el que en penso: http://elblogdelmaurici.blogspot.com/2015/11/pressing-cup.html\nCarme Rosanas 3 de desembre de 2015 a les 22:45\nQuina llauna, ara se m'ha esborrat el comentari que tenia escrit!!!\nPenso que en Maurici té raó, els de la CUP no tindrien cap problema per investir en Junqueras i ja ho tindríem tot encarrilat.\nM'agrada en Junqueras, sempre m'ha agradat com parla i com s'explica. Es com escoltar un bon professor. És cert que va passar una època baixa, no tinc ni idea de per què, però quan el vaig sentir a la campanya electoral del 27S, ja vaig veure que estava en plena forma. Me n'alegro molt, per ell, per Esquerra i per Catalunya.\nCrec que en Junqueras, si tot va bé, serà el primer president de la República Catalana. A veure, com va...\nAssumpta 4 de desembre de 2015 a les 0:35\nTot i que no sempre he estat d'acord amb ell, he de dir que, en general, em cau molt bé, que també m'agrada sentir-lo parlar relaxadament, que crec que és molt intel·ligent i, el que és més important: bona persona.\nTant en la transició cap a la independència com en la nova República Catalana, tindrà un paper important, molt important. S'ho ha guanyat, s'ho mereix i espero que sigui així.\nPons 4 de desembre de 2015 a les 8:34\nJunqueras president! Junqueras president! Ai no, que l'únic candidat que JxS veu viable es en Mas, quina llàstima!\nJo també estic d'acord que unes noves eleccions no arreglarien res de cara a tirar endavant la independència. O potser hi ha algú il·lús que pensa que amb els vots de CDC i ERC s'arribaria a una majoria? Em sap greu, però seguiria calent el vot de la CUP, i com es lògic tres partits són més difícils de posar d'acord que dos. Es clar que també hi ha la opció que CDC passi de la independència tal com i fa quatre dies que la va abraçar i s'acabi ajuntant amb algun unionista, tot sigui per acabar governant que fet i fet es el seu primer objectiu.\nPD: Estàs de sort que marxo tot el pont fora del país i dubto molt que em pugui connectar per dialogar amablement amb qui sigui.\nAssumpta 4 de desembre de 2015 a les 11:50\nHahahaha "el vot de la CUP"... però si més de la meitat dels seus vots són en préstec... gent que potser era d'ERC i que no es refiava d'en Mas i va pensar que les CUP ajudarien en el procés...\nSi TOTHOM hagués votat de veritat a aquell partit amb el que se sent més representant, deixant-se de tonteries i de jugar a politòlegs, JxSí hauria tingut més vots i les CUP menys i fora problema.\nPons 4 de desembre de 2015 a les 12:57\nEl curiós es que ara que se sap com realment és la CUP (sempre ho havien amagat...), després de tots els desproposits que ha fet la CUP encara tindria els "vots prestats" de cara a unes possibles eleccions al març, les quals continuaria amb els mateixos diputats i amb la possibilitat de pujar-ne un altre més. Els que més guanyarien amb unes noves eleccions serien Ciutadans, es això el què volem? Si, tens raó, la culpa es de la gent que vota el què no deu, si es que son uns babaus.\nMcAbeu 4 de desembre de 2015 a les 10:01\nEls de la CUP no tindrien cap problema per investir Junqueras però els de Convergència segur que sí i estaríem igual. Comparteixo l'admiració com a persona i com a polític cap a ell, que expliques però també és cert que tots tendim a trobar totes les gràcies als polítics que estan d'acord amb les nostres idees i tots els mals als que no.\nS'ha de reconèixer, però, que l'optimisme d'en Junqueras pel que fa tirar endavant el procés és molt d'agrair quan veus que per altres l'únic important és qui ha de ser el president. Espero que s'arribi a un acord perquè coincideixo amb tu que unes noves eleccions (que alguns ja comencen a demanar) seria la manera més segura de carregar-nos-ho tot.\nAssumpta 4 de desembre de 2015 a les 11:55\nClar, pobrets els de les CUP, ells tenen tot el dret a voler aplicar íntegrament el que han dit però Convergència no... Convergència és un partit format al cent per cent per corruptes, tots som persones molt riques als que les polítiques socials no ens importen gens ni mica i que sabíem que el nostre candidat era en Mas (que ha fet més que ningú per eixamplar les bases de votants indepes i això ho sap una criatura de set anys) però no tenim dret a dir-ho.\nSi no fos perquè sóc independentista de veritat, i des de fa molt de temps (encara que llavors no ho veiés viable) i qui em coneix sap ben bé com penso... m'entrarien ganes que totes les "tietes convergents" es fessin enrere.\nJo sí... o Mas o març i ja prou de xantatges d'aquesta gent tan bona gent de les CUP.\nPons 4 de desembre de 2015 a les 12:58\nEl que ha fet Mas es aprofitar la gran marea independentista per convertir CDC en un partit independentista, i això ho sap una criatura de (veig la teva criatura de 10 anys de l'altra dia, la de 7 d'anys avui i pujo l'aposta a) cinc anys. Es clar, ja contava que els seus fans acèrrims el seguirien per molta por que li tinguessin a la independència.\nNo veig el motiu de la teves ganes de fer eleccions al març quan segons els sondeigs JxS perdria entre 1 i 4 escons.\nAssumpta 4 de desembre de 2015 a les 14:52\nHahahaha i aquesta "gran marea" d'on venia, PONS? Doncs eren els Convergents fent el pas... ho sap una criatura de dos anys i mig!!\nAssumpta 4 de desembre de 2015 a les 14:53\nEi, em rendeixo... no em trobo massa bé... i mira que m'agrada barallar-me amb tu!!... Sempre et guanyo!! :-DDD\nAssumpta 4 de desembre de 2015 a les 14:56\nPer si moro... voldria que quedés aquí la meva absolutament sincera opinió que en Mas ha estat -i encara pot ser- un actiu molt gran per Catalunya. Jo sempre li agrairé haver despertat la il·lusió independentista en persones que pensaven que aquest moment no arribaria mai.\nI ja posats... si moro, acabo amb les paraules d'en Carrasco i Formiguera:\nJesús, Jesús, Jesús, Visca Catalunya Lliure!!!\nSergi 4 de desembre de 2015 a les 10:01\nDesprés d'aquests dos posts, la JEC t'obligarà a escriure també sobre els candidats de PP, Cs i CeC-Podemos (o com es diguin).\nAssumpta 4 de desembre de 2015 a les 12:06\nMentre no el faci sobre en Mas...\nBruixeta 4 de desembre de 2015 a les 15:03\nVaig torna a creu re en ERC amb ell i gracies a ell... juntament amb l'Alfred Bosch.\nM. Roser 4 de desembre de 2015 a les 19:30\nEstic d'acord amb en Pons, algú s'ha parat a pensar que alguna gent, ( independentista) que ja està una mica cansada, a les eleccions del març es quedes a casa i guanyés ciutadans i fent pactes pogués arribar a governar? Només de pensar-hi em venen calfreds: la Rimades , presi!\nI si parlem d'en Jonqueres, a mi també em cau molt bé, té les idees clares, les expressa molt bé i no crida mai!!! La qual cos li agreixo.\nAssumpta 4 de desembre de 2015 a les 21:55\nNo crida mai...\nMira, això m'ha agradat... :-)\nNo té més raó qui crida més fort... sinó qui sap argumentar, si sap explicar que creu de veritat en el que diu...\nM. Roser 4 de desembre de 2015 a les 19:33\nPer això ja fa dies que els guaperes, insisteixen en convocar noves eleccions!!!\nSembla que aquests dies hi ha més voluntat d'acords, a veure!\nElfreelang 4 de desembre de 2015 a les 21:59\nestem d'acord en Junqueras és un pou de coneixements, és didàctic.....argumenta i té arguments\nGemma Sara 5 de desembre de 2015 a les 16:45\nJunqueras també m'agrada i seria aquesta figura de consens que desencallaria la situació, com Romeva. M'ha agradat la teva resposta al post del Maurici, amb la disjuntiva salomònica. La proposta del David Fernàndez (que m'agradaria més raonada, que mira que és críptic quan vol!) ho resoldria per la banda de la CUP, el que passa és que veure personatges com Felip Puig dient satisfet que la investidura és cosa feta no ajuda gaire, trobo. A veure quina ascendència té el David sobre l'Assemblea. També trobo important el tema del pla de xoc. No sé, veurem.\njoan gasull 6 de desembre de 2015 a les 9:59\nel problema es que sigui quina sigui la sortida hi ha algú que s'ha de menjar les seves paraules amb patates...això són menys vots i d'aquí que costi tant l'acord.\nrits 6 de desembre de 2015 a les 12:23\nI en canvi xq no lidera el procés?\nA mi m'agrada Junqueras, certament en sap molt, té les idees molt clares i té carisma de líder. El que ha fet a ERC és ben digne i era ben difícil. Deixar enrere les famoses "famílies" fins i tot el clan de barcelona i unir el partit. I que es recuperi la credibilitat en aquest partit malferit pels tripartits codbiciosos en els que van participar.\nPerò..... li manca el carisma-lideratge o "savoir fair" o com es digui del Mas. O alguna cosa, que no sé què és però que ha portat a que no acabi de liderar del tot el procés. I no sé què coi és. Penso que es va abaixar els pantalons en el moment que va acceptar fer la llista única, que per altra banda entenc que pressionés el Mas, era la única manera que pogués manar. Però perquè? Mira ara les enquestes del 20N. Empat tècnic amb C's per ser la força més votada. Perquè no van anar sols i dp coalició amb Convergència com ja han fet històricament? Potser és un tema absolet, que ja s'ha parlat, xò que s'ha de tenir en compte x el moment que tenim ara mateix.\nCrec que en el procés d'investidura, que ara ja m'atreveixo a dir que ho serà si bé sempre he pensat que s'aconseguiria, hi està jugant un paper més fort del que ens pensem. O així m'agrada creure-ho, xò sempre a l'ombra.\nTan debó aprengui aquest punt que manca per ser un gran líder de massa. Tan debó no aprengui la corrupció del poder, que tothom té quan hi arriba. Tothom.\nGlo.Bos.blog 6 de desembre de 2015 a les 20:03\nNo m'agradaria tenir que arribar a fer unes noves eleccions. Gens. Espero que trobin un punt d'acord cedint TOTS una mica.\nJunqueres és un home intel·ligent i ponderat que inspira confiança. I sembla una persona honesta, qualitat que valoro molt. No em molestaria tenir-lo de president.\nXeXu 7 de desembre de 2015 a les 12:22\nContesto en general, a diverses qüestions que han sorgit.\nNo tinc tan clar que Junqueras fos una figura de consens. Romeva potser sí, perquè temo que tant uns com els altres el veuen inofensiu, però Junqueras no. Si Junqueras mana, ERC mana, i això CDC no ho tolera ni de conya, i la CUP veuríem. CDC vol manar, i no deixarà que un altre governi. I la CUP pensa també en les properes eleccions, què passaria si investeixen uns o altres. Junqueras és massa perillós, no sabem si el seu model funcionaria a nivell nacional, però al seu poble el vota tot cristo, indepes i no, perquè com a alcalde ha sabut aglutinar tothom. Està al govern crema molt, i a les passades eleccions, després d'obrar un miracle a les anteriors, ha arrasat encara més. Tot això fa por, si ERC arriba a governar, i ho fa com ho està fet a nivell local (seguríssim que hi ha excepcions), a veure qui els treu d'allà després.\nJunqueras és un natural, un indepe des de sempre. Pensar que ERC no vol governar, o que no vol liderar res no té sentit, però sí que posa per davant l'objectiu que no els interessos propis. En el seu moment, convergència tenia molta més representació que Esquerra, més del doble. I Esquerra compleix els seus pactes, per això el candidat de Junts pel Sí és Mas. Cert, va haver un xantatge com una catedral per anar en una sola llista: o llista o no hi ha eleccions. I això va ser única i exclusivament per no fotre's la gran patacada sols, o perquè ERC no donés la volta a la truita i assolís el lideratge. I això ho saben i ho sabran els nens que encara no han nascut, ja m'encarregaré jo i molts de nosaltres en explicar-ho. Especialment si aquesta corrua de polítics pallassos no ens porten a l'objectiu i s'enroquen en els seus interessos de partit.\nJunqueras és un líder i té poca discussió, com a mínim entre les bases d'ERC. President? Per què no, ja ens agradaria. Però cada cosa al seu temps, no ho decidim nosaltres, sinó que ho decidirem entre tots, quan sigui el moment. Que pot i que ha de tenir un paper important en un futur, crec que és una evidència, i no pel que a mi m'agradi o em deixi d'agradar, sinó per bé de Catalunya. I ei, que també m'he emprenyat amb ell alguna vegada per alguna decisió, no hi ha ningú infal·lible. Però actius així no es poden deixar escapar. I aquí entra Mas també, no se'l pot apartar perquè en tasques de representació nacional i internacional és una cara molt visible. Ell, i tota la gent que ell mou són necessaris pel procés. Com a president? Això m'és igual. La construcció d'un país no només passa pel nom del president.\nI bé, que estic disposat a seguir parlant-ne, però estic fart de baralles entre independentistes, nous o vells, i pels motius que siguin. O anem tots plegats, o no fotrem res. I per anar plegats cal fer sacrificis, perquè som molt diferents. Així que tots amb la pinça al nas, a estimar-nos, i quan sigui el moment ja triarem els nostres per governar. Ara el que toca és trencar amb España, i no ho farem si cadascú va a la seva. Moltes gràcies a tots pels comentaris.\nMaurici 14 de desembre de 2015 a les 14:03\nPotser t'agradarà llegir això: http://www.elcritic.cat/blogs/sentitcritic/2015/12/14/sense-erc-no-hi-ha-independencia-sense-erc-no-podem/


IB3 | 1.676 vols a les illes durant el cap de setmana\nPortada > societat > 1.676 vols a les illes durant el cap de setmana\n1.676 vols a les illes durant el cap de setmana\nSón 121 més que el cap de setmana anterior\nEls aeroports de Balears acolliran 1.676 operacions de vol entre aquest divendres i el diumenge. Són 121 més que el cap de setmana anterior, segons la programació de l’organisme gestor Aena.\nA l’aeroport de Palma estan programades en total 1.141 operacions d’arribada i de sortida. 830 d’aquests vols seran internacionals. A Eivissa es preveuen 393 vols, dels quals 208 seran internacionals, mentre que l’aeroport de Menorca acollirà 142 operacions, 14 més que el cap de setmana anterior.\nPer dies, aquest divendres els aeroports de les illes operaran 603 vols, dels quals 374 són internacionals. El dissabte, es preveuen 512 vols a Balears, 362 amb connexions amb l’estranger, i el diumenge, 561 operacions, 339 internacionals.\nCal recordar que des d’aquest diumenge, Balears no exigirà cap test de covid-19 als turistes espanyols vacunats que entrin en l’arxipèlag a través dels seus ports i aeroports. Tampoc es requerirà aquesta prova als procedents de comunitats amb una incidència inferior a 60 casos per 100.000 habitants en els darrers 14 dies, segons va anunciar el dimecres la presidenta autonòmica, Francina Armengol, en la fira de turisme Fitur.\nEls viatgers nacionals no vacunats només hauran de presentar un test d’antígens negatiu i no una PCR.


L'Auditori Eduard Toldrà acull dijous l'11a Trobada de Corals de Gent Gran de VNG\nPer primera vegada hi participarà una coral infantil\nL'acte, enregistrat per Canal Blau TV, comptarà per primera vegada amb la participació d'una coral infantil\nAquest dijous 28 d'abril a les 17 hores se celebrarà a l'Auditori Eduard Toldrà de Vilanova i la Geltrú l'onzena Trobada de Corals de Gent Gran.\nL'activitat està inclosa dins el programa Primavera Activa i comptarà amb les actuacions del Cor Les Veus de l'Aula, de l'Aula Universitària de la Gent Gran, Coral L'Albada, de Can Pahissa i Coral L'Esplai de La Caixa.\nEnguany, i com a novetat, el concert comptarà amb l'actuació de la coral infantil Fratello Sol del Col·legi Divina Providència. Una iniciativa que té com a objectiu reunir en un escenari dues generacions de cantants, que tenen en comú la motivació per el cant coral.\nEl concert de corals està organitzat per l'Ajuntament de Vilanova i la Geltrú, i compta amb la col·laboració de l'Associació Makers Vilanova. L'actuació, presentada per la periodista Montse Lago, serà enregistrada íntegrament per Canal Blau Televisió, que l'emetrà durant el cap de setmana. El dissabte dia 30, a les 14.30 i a les 22.30 hores, i diumenge 1 de maig a les 18.30 hores.


Atraquen la gasolinera de Muro a punta de pistola\nEls assaltants van escapar després de ser perseguits per la policia local\nComarca | 08-08-2016 |\nDes de la Regidoria de Seguretat Ciutadana de Muro del Alcoi informen del atracament que va ocórrer el passat diumenge a la Gasolinera Cepsa ubicada al costat del Hotel Vila de Muro.\nA les 7:15 hores del matí van entrar dos atracadors, de nacionalitat espanyola, amb el rostre cobert amb mocadors que sols deixaven els ulls a la vista, armats amb dues pistoles, van encanonar a la dependenta.\nAleshores va entrar un client, un ciclista que va parar a comprar, a qui també van encanonar. El company d’aquest ciclista en veure que el seu amic tardava molt es va acostar al establiment i es va adonar de la situació. Va eixir corren per buscar ajuda i es va trobar amb la patrulla de la Policia Local de Muro prop del establiment.\nEls agents de servici van acudir al lloc dels fets quant els atracadors sortien del establiment i van iniciar la persecució primer a peu i després amb el cotxe patrulla, seguint al vehicul, un BMW negre, en el que van fugir els atracadors, per el polígon industrial, en direcció al camí de la via entre Muro i Cocentaina. Els agents de la Policia Local van poder seguir al vehicul fins Cocentaina on van agafar l’autovia, i ja no van poder continuar amb la persecució.\nEls agents van donar avís tant a la Guàrdia Civil, Policia Nacional i a la Policia Local de Cocentaina. Diversos testimonis asseguren que el conductor del vehicul era una dona jove d’uns 25 anys, per tant eren un total de tres atracadors.\nLa Guàrdia Civil va realitzar ahir les pertinents tasques d’investigació per identificar i localitzar als atracadors, que segons la Policia Local de Muro coneixien molt bé la zona ja que van utilitzar el polígon industrial i el camí de la via per fugir.


Enric I. Canela » Més diners per a la convergència europea en l’àmbit universitari? » Print\nMés diners per a la convergència europea en l’àmbit universitari?\nPosted By Enric I. Canela On 31 maig 2007 @ 8:53 In Articles Enric I. Canela,Universitat | No Comments\nLes queixes de les unversitats per la supressió del pressupost dels fons destinats a l’adaptació al procés de Bolonya havien estat intenses. Sembla que el govern de l’Estat rectifica. No acabo de veure que les xifres indicades a l’article estiguin bé. El pressupost total de les universitats espanyoles deu voltar els 6.000 milions d’euros. Aquesta quantitat no té cap sentit. Em sona a una suma demagògica de coses que res tenen a veure amb el procés de Bolonya.\nTraduït del web Madrid+d \nL’adaptació de les titulacions espanyoles a un model comú per a 46 països denominat Espai Europeu d’Educació Superior (EEES) és el tema més recurrent a totes les universitats. No solament preocupa quins títols s’inclouran, la seva durada, les seves competències professionals, la seva homologació… sinó també d’on sortiran els diners per finançar una reforma de tals dimensions.\nEls rectors ja han avançat que es necessita, com a mínim, un augment d’entre el 0,1% i el 0,12% del Producte Interior Brut (PIB) per adaptar els nostres estudis al marc comú.\nEl Ministeri d’Educació i Ciència (MEC) és conscient d’aquesta necessitat. Per això, el secretari d’Estat per a l’Esport, Jaime Lissavetzky, ha anunciat en la Comissió d’Educació i Ciència del Senat que la partida pressupostària dedicada a aquest capítol per al pròxim any augmentarà previsiblement un 20%. En euros, el percentatge equival a més de 547 milions.\nDurant 2006, el MEC va invertir 2.187 milions d’euros en l’Espai Europeu. Les comunitats van aportar 800 milions, mentre que l’Executiu central va posar la resta. Bona part del pressupost va permetre la posada en marxa de 530 nous màsters que van començar a funcionar l’octubre.\nURL to article: http://www.enriccanela.cat/index.php/2007/05/31/mes-diners-per-a-la-convergencia-europea-en-lambit-universitari/


Mesures insuficients per protegir a qui no pot pagar la hipoteca - Luis Gestoria\nMesures insuficients per protegir a qui no pot pagar la hipoteca\nEs millora lleugerament la quantitat de diners de la qual podrà disposar el deutor una vegada sigui embargat i també s’augmenta l’import de deute que es cancel·larà quan l’entitat financera s’adjudiqui l’habitatge. Però la possibilitat que s’havia plantejat de reformar la legislació hipotecària perquè el lliurament de l’immoble comportés la liquidació del deute, no té cabuda en el Reial decret-llei 8/2011 d’1 de juliol.\nLes mesures aprovades pel govern són les següents;\nLa primera mesura ha estat elevar el llindar d’inembargabilitat quan el preu obtingut per la venda de l’habitatge habitual en un procediment d’execució hipotecària sigui insuficient per cobrir el crèdit garantit. Si bé, amb caràcter general, el mínim inembargable de qualsevol deutor coincideix amb el salari mínim interprofessional (SMI) (641,40 per 2011) a partir d’aquest reial decret-llei i exclusivament, per als deutors hipotecaris que han perdut el seu habitatge habitual, s’eleva aquest mínim fins al 150% del SMI (962,10) i un 30% (192,42) addicional per cada familiar del seu nucli que no percebi ingressos superiors a aquest SMI.\nEn segon lloc, es modifica la Llei d’Enjudiciament Civil elevant el preu d’adjudicació al creditor en subhasta de l’immoble hipotecat. Aquest import no serà mai inferior al 60% del valor de taxació ( fins ara era del 50%). Amb això s’aconsegueix que es cancel·li una major part del deute quan l’entitat bancària s’adjudica l’immoble.\nFinalment, a fi de millorar l’eficàcia de les subhastes permetent una major concurrència de licitacions i, per tant, possibilitant la fixació d’un preu més just i més alt, es redueix fins al 20% el dipòsit exigit als postors per participar en una subhasta.\nS’havia plantejat la possibilitat d’establir la dació en pagament en els procediments hipotecaris. Això significa que en cas de no poder pagar la hipoteca el lliurament de l’habitatge al banc suposaria la liquidació total del deute. Però una modificació legal en aquest sentit i amb efectes retroactius suposaria la fallida del principi de seguretat jurídica i un greu risc a tot el sistema financer espanyol ( i no ho oblidem, tots tenim els nostres diners dipositats als bancs i una fallida del sistema suposaria un enorme risc per a tots els nostres estalvis).\nNo poden canviar-se les condicions i les clàusules de les hipoteques ja signades. El mercat i els nous contractes d’hipoteca són els que hauran de regular les condicions dels nous préstecs hipotecaris que es concediran a partir d’ara. Per exemple, Bankinter ha llançat una hipoteca en què s’accepta la dació en pagament. En cas d’impagament, amb el lliurament de l’immoble el deute quedaria totalment saldat.\n“Ara ja em puc morir”. Es suprimeix l’impost de successions a Catalunya\nAhir al migdia vaig anar a prendre cafè a casa dels meus pares, com faig…\nConferència: Planificació fiscal de la successió del patrimoni familiar\nEL DIVENDRES 27 DE NOVEMBRE A LES 9 DEL MATÍ AL TECNOCAMPUS DOCUMENTACIÓ DE LA…\nEl tipus de retenció reduït en les factures dels professionals que inicien l’activitat.\nActualment aquest tipus és del 7%. Els percentatge de les retencions i ingressos a compte…\nprevious post: L’Euribor. Tipus des de 2007\nnext post: Conveni de col·laboració entre GENTIC i GESTORIA LUIS


La campanya de recollida d’ampolles de cava preveu igualar les 2.600 unitats reutilitzades l’any passat - FÒRUM.ad\nLa campanya de recollida d’ampolles de cava preveu igualar les 2.600 unitats reutilitzades l’any passat\nOn: 16/12/15 14:49\nEl director general de Medi Ambient i Sostenibilitat, Marc Rossell, la directora del Departament de Medi Ambient del Comú d’Escaldes-Engordany, Isabel Roger, i el propietari del restaurant Don Denis, Denis García, han presentat, aquest dimecres al migdia en una de les sales de l’establiment, la nova campanya de recollida d’ampolles de cava que es mantindrà durant totes les festes de Nadal, època de l’any en què s’incrementa considerablement el consum d’aquest tipus d’envasos. Amb aquesta campanya, que es desenvolupa conjuntament entre el Govern i els comuns, Rossell ha assegurat que “com a mínim, esperem assolir unes xifres similars a les de l’any passat, és a dir, arribar a les 2.600 ampolles reutilitzades”.\nPel que fa a la implantació d’aquesta mesura de reciclatge, que es va iniciar l’any 2008, Rossell ha detallat que “malgrat una petita davallada durant els primers anys, a partir del 2012, s’ha anat consolidant cada cop més” i ha afegit que “aquestes campanyes s’inscriuen perfectament dins la Llei de residus i ens permeten obtenir uns nivells de reciclatge -el 43% dels residus del país es reciclen- bastant per sobre de la mitjana europea”.\nQuant al lloc escollit per presentar la campanya d’enguany, el restaurant Don Denis, Rossell ha recalcat que no ha estat una elecció aleatòria, ja que “el sector de l’hostaleria juga un paper fonamental dins l’àmbit de la reutilització i el restaurant Don Denis va ser l’establiment que més ampolles va entregar durant la campanya 2014-2015”.Igualar les 2.600 ampolles reutilitzades durant la darrera campanya de recollida d’ampolles de cava. Aquest és el repte de la campanya d’enguany, que novament s’inicia coincidint amb les festes de Nadal amb l’objectiu de donar una “segona vida” a totes les ampolles de cava que es consumeixen durant aquest període.\nTot i que la implicació de la ciutadania és important, el director general de Medi Ambient i Sostenibilitat, Marc Rossell, ha recalcat que “és molt important comptar amb una implicació molt activa per part del sector hostaler, ja que com a consumidors a gran escala, acumulen bona part d’aquests envasos”. Pel que fa a la importància d’impulsar campanyes com aquesta, Rossell ha detallat que actualment, un país capdavanter com Alemanya presenta un percentatge molt elevat de fabricació per a la reutilització i això els permet reciclar tot tipus d’envasos, ja que cada cop “opten més per la producció amb vidre”.\nPer la seva banda, el propietari del restaurant Don Denis, Denis García, ha agraït “la gran tasca que fa el Ministeri de Medi Ambient” i ha recalcat que cal “mantenir aquestes campanyes, ja que és un bé per a tothom”. “A vegades és una mica difícil fer la tria perquè tenim molta feina, però després del servei és una de les primeres coses que prioritzem, suposa un esforç, però val la pena”, ha assegurat.\nFinalment, la directora del Departament de Medi Ambient del Comú d’Escaldes-Engordany, Isabel Roger, que ha estat present a l’acte com a representant de tots els comuns, ha agraït “la col·laboració de tot el sector hostaler i la ciutadania” i ha afegit que “som conscients que aquestes accions requereixen un esforç, però els responsables dels restaurants saben que el medi ambient en surt molt beneficiat”.\nPrevious Post: El Govern destina 56.595 euros a diverses entitats cíviques\nNext Post: El síndic reconeix a RNA la preocupació del Consell per la inestabilitat durant la campanya\nA veure si aquest any superem les 2600 ampolles


La coalició de l’Entesa i ERC presenta el projecte de Joan Amat a l’alcaldia de la Granada\nAmat va realitzar un discurs molt emotiu, començant per recordar la figura del seu avi, qui fou batlle de la Granada, i recordant tota la seva trajectòria fins a erigir-se en cap de llista\nRedacció La Granada 07-03-2019 11:01 Lectures 589\nEntesa pel Progrés Municipal a la Granada\nLa coalició de l’Entesa i ERC presenta el projecte de Joan Amat a l’alcaldia de la Granada. EIX\nUn centenar de persones van omplir el dimecres al vespre la Sala 1 d’octubre del Centre Cívic de la Granada per presenciar la presentació del candidat de l’Entesa-AM a les eleccions municipals del proper 26 de maig: Joan Amat i Domènech liderarà la coalició de l’Entesa i ERC, que per primer cop formen una llista conjunta.\nAmat va realitzar un discurs molt emotiu, començant per recordar la figura del seu avi, qui fou batlle de la Granada, i recordant tota la seva trajectòria fins a erigir-se en cap de llista de l’Entesa, en substitució de l’actual alcalde Diego Díez de los Ríos, que ha liderat la formació en els darrers 24 anys.\nEl flamant cap de llista va explicar que “ens presentem en coalició amb ERC perquè hem tingut un pacte de govern molt eficient durant els darrers quatre anys i creiem que s’ha de consolidar tot el treball fet”. Amat també va treure pit pels èxits de la darrera legislatura: “hem aconseguit que l’escola nova sigui una realitat; hem tirat endavant la planificació urbanística pendent amb l’aprovació del POUM; apostem per tenir un centre de dia per la gent gran del poble; i hem lluitat i lluitarem per eradicar els actes incívics i de violència que hem patit al nostre poble”.\nPer acabar el seu discurs, Amat va assegurar que “si no som la llista més votada, renunciaré a l’alcaldia”. En l’acte també hi era present el cap de llista sortint, Díez de los Ríos, que va valorar les “grans capacitats” del nou candidat “per esdevenir alcalde de la Granada”.


Les parades informatives permeten fer visible, de manera constant a tots els barris del districte, el moviment independentista que lidera la nostra territorial de l’Assemblea Nacional Catalana, Sants-Montjuïc per la Independència.\nEls membres que participen de l’organització i el seu desenvolupament són voluntaris que s’apunten a un planificador (doodle) que permet valorar la viabilitat de cada parada planificada.\nPresència, visibilitat, proximitat\nDifusió d’actes i campanyes:\nCampanya Enllaça’t per la llibertat de donatius per la Caixa de Solidaritat\nCaptació de nous socis de l’ANC\nConsum responsable, ètic i estratègic: No a l’ÍBEX-35\nEstabliments amics, consum de proximitat\nPrimàries Catalunya – Informació, inscripció i validació\nActivitats pels xiquets:\nDurant el primer semestre del 2018 s’han programat 54 parades informatives i durant el segon 66. Això vol dir que durant aquest any han estat planificades 120, de les quals, per mal temps, per no haver-hi suficients voluntaris o per coincidència amb altres actes, s’han hagut de suspendre 12 parades, el 10% de les planificades.\nA més de les parades programades, hem fet parades a la Fira del Comerç al carrer, a Firentitats, a l’11 de setembre, a la Bordeta en dansa, a la Trepitjada de raïm del barri Plus Ultra de la Marina i a la Marató de TV3. I si tot va bé, també som presents a Pau sense treva un matí i una tarda.\nAquestes més de 100 parades muntades enguany, han contribuït que Sants-Montjuïc per la Independència sigui reconeguda als nostres barris com una entitat que, a més de treballar per aconseguir la independència, també es planteja millores socials.


Tres generacions de Baiges\nEl senyor Ramon Baiges Audén ja era client de Casa Boada. Passava pel bar a buscar un entrepà que es menjava mentre esperaven carregar, fent un trago de la bota de vi que duia al carro\n11 abril 2022 12:16 | Actualizado a 11 abril 2022 12:16\nRamon Bages Constantí amb la seva moto pintat per Tito Figueras. foto: cedida\nEl senyor Ramon Baiges Audén ja era client de Casa Boada. El recordo de fa molts anys, quan anava a l’escorxador amb un carro i una mula. Passava pel bar a buscar un entrepà que es menjava mentre esperaven carregar, fent un trago de la bota de vi que duia al carro. Va començar a treballar de petit amb un senyor de Reus que es deia Curt. Als 20 anys va entrar a treballar a l’escorxador de Tarragona i quan tenia 40 i pocs anys se n’adonà de que hi ha un negoci en el greix i es va independitzar i va muntar l’empresa Grasas Baiges a la Canonja, on processaven greix d’animals per vendre’l per a productes de bellesa i perfumeria.\nSon fill, el Ramon Baiges Constantí, també va ser client de Casa Boada. Treballava en una caixa i es va jubilar com a directiu de Bankia, ja que havia estat director en una altra oficina i li van mantenir. Venia sovint a esmorzar ja que se’n recordava de quan venia a Casa Boada amb son pare. Allí s’hi trobava amb d’altres clients com Ramon Coll, de les botigues tèxtils, o Hermenegild Borràs, del Port. Se sentien molt tarragonins. Recordo que Ramon Baiges també participava a la Setmana Santa amb el Gremi de Pagesos.\nRamon Bages Constantí va fer bona part de la Ruta de la Seda en una moto BMW. Finalment no va poder arribar a la Xina ja que a l’entrar a l’Afganistan van veure caure bombes. La policia els va aturar i els hi va dir que pintaven bastos, els regiraven buscant «pistolete», que és com anomenaven a les pistoles. Aquests tipus de viatges ja ho tenen això, per alguna cosa són una aventura. Fos com fos va ser un èxit poder tornar a casa i explicar el viscut. Al bar recordo com hi comentava alguns viatges en moto. En aquest viatge no va tenir cap avaria ni punxada de roda. Després va seguir fent-ne més, com un en moto fins al Cap Nord o un pels Estats Units.\nPotser l’anècdota més curiosa la va viure als Estats Units, en la famosa Ruta 66. En una d’aquelles llargues carreteres en línia recta van conèixer uns francesos que anaven en cotxe i van fer amistat i part del viatge junts. Circulant per aquella carretera els va aturar un cotxe de policia que estava amagat darrere d’un cartell. El policia els hi va dir que estaven circulant a més velocitat. Quan van veure la documentació el policia se’n va adonar que eren francesos i els hi va acabar perdonant la sanció, advertint-los que havien de respectar la velocitat. Van procedir la marxa i poc temps després els van tornar a aturar. Tot i que anaven a menys velocitat els van acusar d’anar a més velocitat i de ser reincidents. Al francès li va tocar anar a l’oficina del Sheriff i a allí li comuniquen que està detingut fins que el jutge li imposi una sanció. Es va neguitejar, però el policia li va dir que encara estava de sort, ja que demà hi aniria el jutge i allí els jutges no hi passaven cada dia precisament. Hi havia detinguts que s’hi passaven tres dies esperant el jutge. Finalment quan va arribar el jutge el va deixar anar amb una sanció.\nQuan ja estaven a l’aeroport preparats per embarcar cap a casa va passar una cosa. El senyor Baiges estava en una llarga cua amb roba de motard i una armilla de pell molt vistosa. Allí el va saludar una persona amb vestimenta rara d’origen afroamericà. Li va preguntar si era motard. El senyor Baiges va quedar amb la pell de gallina quan un parell de policies s’hi van acosta i els van agafar pel braç traient-los de la cua. Els van fer passar per un seguit de passadissos i de detectors de metalls, que no van donar cap senyal de vida. En arribar al final els van deixar i la gent que hi havia va anar començant a fer fotos i demanar autògrafs. Resulta que havia estat parlant amb un actor molt conegut, Laurence Tureaud, que va ser molt popular en la sèrie de televisió El equipo A, on interpretava a MA, el més fort de tots. Com a actor és més conegut amb el nom artístic de Mister T. Pel que em va explicar el senyor Baiges l’acor va ser una persona molt amable, i ells es van estalviar una gran cua, però passant una mica d’inquietud al principi perquè no sabia on el portava la policia.\nLa tercera generació dels Baiges ha continuat freqüentant Casa Boada i ara encara em ve a veure de tant en tant a casa. Parlo ara de Roger Baiges Sorrius, advocat i músic. Quan toca el piano transmet quelcom que es porta dins de l’ànima. Jo el recordo haver vist en un vídeo tocant al piano Rosó pel seu avi. Crec que l’avi deuria morir feliç per tindre aquest nét. Amb ell al bar sempre he parlat molt de música, des de molt petit ja tenia afició. Ha tocat en varies formacions, destacant que va ser teclista de Cultrum 4 anys, del 2012 al 2016. L’any 2013 el van convidar a tocar sol la cançó País petit cantant amb un teclat a l’acte unitari que es va fer per la independència al Camp de Mart davant d’una gernació. Ha estat la seva actuació davant de més gent, un Camp de Mart ple.\nEntrepà de baldana especial\nEl seu entrepà preferit era el de Baldana especial. En aquella època estudiava Dret a la URV, i clar... venia sovint a matar a gana al bar. El senyor Roger Baiges Sorrius un dia em va convidar a dinar en una societat gastronòmica «El Txoco» de la Part Alta, que està en funcionament des del novembre del 2013. Ho van començar 13 amics i actualment són 30 socis, el límit que s’han marcat. Tots érem cuiners i comensals. Ho vam passar la mar de bé, va ser una experiència per recordar. Vam fer un concurs de truites i a mi em va tocar fer de jurat. Havíem de posar una nota a cada truita i després explicar-la.\nJo a la truita del senyor Baiges li vaig posar la millor nota i vaig explicar que ho vaig fer perquè era amic meu. No hi havia cap premi, el premi era cuinar, menjar i passar una bona estona. L’avi matern, Josep Sorrius Borràs també venia molt al bar a la darrera època. Era un pescador de cambrils que va venir a viure a Tarragona, però aquesta ja és una altra història.\nLa vida l’hem de passar observant i fruint de l’entorn. Les petites coses ens transmeten grans sorpreses. Viatjar en moto és un contacte directe amb l’entorn. Si ho fem a una velocitat moderada podem observar detalls del recorregut i els camps, muntanyes i pobles que travessen les carreteres secundàries.


Europa: contra la por, arguments\nAra rebem les amenaces de l'Estat espanyol. Si guanyem, però, no podrà fer més que conformar-se amb el que democràticament el poble català decideixi. No és la primera vegada que passa. Quan Eslovènia va declarar la independència, diversos caps d'estat van amenaçar que mai l'admetrien a la Unió Europa. El dia següent, hi negociaven i el 2008 va arribar a presidir la institució europea.\nDe fet, encara que el nou Estat no entrés directament dins de la Unió Europa, la ciutadania europea per a les persones mai es perd perquè és un dret individual que no es pot suprimir. La UE no pot expulsar més de 7 milions dels seus ciutadans. És més, Catalunya podrà mantenir l'euro com a moneda sigui quina sigui la seva situació dins d'Europa, tal i com ho han fet Andorra, Mònaco o Montenegro.\nEn el cas que hi hagués un hipotètic procés de transició per entrar dins de la Unió Europa, Catalunya podria acollir-se sense problemes a diversos tractats de lliure circulació i comerç, com Islàndia, Noruega o Suïssa. El pragmatisme és l'essència de la política internacional i a cap estat li convé que Catalunya quedi fora de la UE, sobretot a Espanya, que perdria la principal porta cap a Europa.\nL’Estat espanyol malbarata milions d’euros en ministeris sense competències\nEn un Estat nou podrem invertir en infraestructures al servei de totes les persones\nSí a un país sense pobresa\nSí a l'Educació de qualitat per a tothom\nEl govern del PP fomenta la divisió i l'enfrontament\nEl PP nega el dret a decidir el nostre futur i llança querelles contra aquells que han posat les urnes\nVivim amb un Estat en contra. Necessitem un Estat a favor de tothom\nEn 3 anys, el PP ha buidat gairebé la meitat de la guardiola de les pensions\nAmb un estat propi gestionarem els nostres recursos i acabarem amb les retallades\nEl govern espanyol perjudica el creixement de les empreses catalanes\nVivim en un cercle virtuós. Benvinguts a la sobirania popular de 10 magistrats presidits per un exmilitant del PP\nL’Estat espanyol té més de 4.000 milions de deute amb Catalunya\nLa història fracassada de la Tercera Via: L'Estatut d'Autonomia del 2006, l'últim intent frustrat\nEl bloc del No i el govern del PP han adoptat l’estratègia de la por amb falsedats sobre les pensions\nReformar la Constitució: una odissea que més val estalviar-nos\nLa por no vota. Capítol 1: Les Pensions\nLa por no vota. Capítol 2: Els diners\nLa por no vota. Capítol 3: Europa\nPors no, motius sí\nAlgunes veritats a tenir en compte el 27S\nDiversos exmembres del PSC i ICV expliquen els seus motius per voler fer un país nou\nEl govern del PP desmenteix els seus propis arguments a poques hores del 27S\nL'Estat espanyol és el primer en no acatar sentències


“L’Estat ens ha volgut fer por, però ja no ens en fa”\nMas inicia avui amb Junqueras els contactes post 9-N\n4 min. Barcelona 13/11/2014 00:00\nAdvertència clara i contundent del president de la Generalitat, Artur Mas, ara reforçat per l’èxit del 9-N: “La millor manera d’expressar la desconnexió de la gent de cara a l’Estat és que ja no ens fan por. Ens han volgut fer por i ja no ens en fan”. Així va respondre a la secretària general d’ERC, Marta Rovira, disposada a la “autoinculpació”, durant la sessió de control parlamentari al president, la primera després del procés participatiu de diumenge, en què la dirigent republicana va instar a buscar un acord per avançar cap a la independència. Perquè, pels republicans, diumenge va quedar demostrat que “la ciutadania ja ha desconnectat” de l’estat espanyol i “està preparada per a un pas més”.\nMas començarà avui amb el líder d’ERC, Oriol Junqueras, la roda de contactes amb els líders dels partits pro referèndum per analitzar l’escenari post 9-N i decidir els pròxims passos a fer, ja sigui convocant eleccions o ajornant la convocatòria fins al 2016. Seguirà amb els líders del PSC, ICV-EUiA i la CUP, i tancarà els contactes amb CDC i Unió. Entre les prioritats del president hi ha mantenir el que considera la baula feble del procés: la unitat política.\nPer Mas, el govern i els aparells de l’Estat estan “confosos, desconcertats i irritats” pel resultat del 9-N, i és en aquest context que situa l’embat ara judicial com a resposta a un contenciós de naturalesa política. Malgrat els embats, però, Mas no perdia ahir l’oportunitat de reptar el PP, minuts abans de la compareixença de Rajoy, a “posar urnes”, aquest cop de manera pactada i amb resultat vinculant, per mesurar els suports reals al no a la independència. Perquè, pel president, la imatge d’un govern com l’espanyol perseguint judicialment el Govern per haver posat urnes seria “dramàtica” per a la mateixa Espanya.\nLa resposta la rebia de boca del president espanyol: no cal ni parlar-ne. La unitat d’Espanya no es pregunta ni es negocia. Alícia Sánchez-Camacho ho reblava des del mateix Parlament quan va advertir que la justícia espanyola seria “implacable” amb els que, a criteri del PP, s’han saltat la llei amb “xuleria”.\nMontilla, al costat de Mas\nEn aquest context d’eventual judicialització del conflicte polític català, ahir Mas rebia un suport inesperat que situa el PP encara més a l’extrem. L’expresident de la Generalitat José Montilla va anunciar que donarà suport a Artur Mas si la Fiscalia tira endavant la querella contra el president i la vicepresidenta del Govern, Joana Ortega. “Més enllà de les legítimes diferències de criteri que ens poden confrontar, és el meu president. Si es confirma aquesta mesura, el president Mas comptarà amb el meu suport”, afirmava Montilla. D’aquesta manera l’expresident rebutjava la resposta de Madrid al 9-N i demanava a Rajoy que “reorienti” l’actuació i que, “en lloc de pressionar” la Fiscalia, dialogui i posi “solucions sobre la taula”. Va assegurar que apel·lar als tribunals va “en sentit contrari” i lamenta que Rajoy “caigui en la temptació” de “deixar-se portar pels més radicals de la dreta espanyola”.\nLa imatge de les cues davant les urnes ha irritat l’ala més dura del PP. Retreuen al president espanyol i als populars catalans que donessin per fet que Mas no posaria urnes desafiant la suspensió del TC. En el vocabulari del PP, aquest dies sonen paraules com malversació, desobediència i prevaricació.\nMentre Mas deplorava que els aparells de l’Estat intentin, “com sempre”, veure “quant volum de por poden fer” -“cada vegada menys, prenguin nota”, responia ell mateix-, el seu soci de federació, Josep Antoni Duran i Lleida, implorava a Rajoy que negociï i “intenti trobar una proposta en comú” per sotmetre-la a consulta dels catalans. En paral·lel, Procés Constituent se sumava ahir a ERC i la CUP en la demanda de convocatòria d’eleccions de tall constituent.